《赠温驸马汝阳王》
唐代·徐晶

畴昔承馀论，文章幸滥推。夜陪银汉赏，朝奉桂山词。

梁邸调歌日，秦楼按舞时。登高频作赋，体物屡为诗。

连骑长楸下，浮觞曲水湄。北堂留上客，南陌送佳期。

忆昨陪临泛，于今阻宴私。再看冬雪满，三见夏花滋。

都尉朝青阁，淮王侍紫墀。宁知倦游者，华发老京师。

作者简介：生卒年籍贯皆不详。排行十八。玄宗开元、天宝时人，曾官鲁郡录事。晶善诗，与诗人蔡孚相唱和，有《蔡起居山亭》诗，芮挺章选入《国秀集》。事迹散见《国秀集》目录。高适有《鲁郡途中遇徐十八录事(时此公学王书嗟别)》、《途中寄徐录事(比以王书见赠)》诗。《全唐诗》存诗5首。